
  I. Kapitola


  - Br... rrr... rr... rr...


  Ostré zvonenie telefónu vyrušilo Simona Lanea z práce.


  Jeho sek­re­tárka sa pozrela spoza pí­sa­cieho stola. Jej jemné čielko sa zvraš­tilo.


  Veronika Amesová sa úprimne starala o záujmy svojho šéfa a vy­ru­šo­va­nie ju hnevalo rovnako ako jeho. Už vyše týždňa sa ne­dos­tali k riadnej práci... Až dnes... A teraz zase zvoní telefón.


  - Jed­no­du­cho zdvihnem a zložím - povedala Veronika.


  - Naozaj by bola škoda prerušiť nás počas práce!


  Simon, ktorý podľa svojho zvyku chodil hore-dolu po miest­nosti, zrazu zastal.


  - A keď je to niečo dô­le­žité… .


  - Poviem, že pán profesor má veľa práce, nemôžeme ho vy­ru­šo­vať, - povedala Veronika a zdvihla slú­chadlo.


  - Haló! Áno,.. Kto hovorí?


  Počula mužský hlas: Chcel by som hovoriť s pánom Laneom!


  - Kto hovorí, prosím? - opa­ko­vala Veronika otázku, potom pošepla svojmu šéfovi: Na­kla­da­teľ Bernard Brady.


  Lane sa zamyslel: - Prosím si slú­chadlo... Po­roz­prá­vam sa s ním.


  Veronika si znova sadla ku stolu. Čítala na­dik­to­vaný text. Lane jej diktoval o zhod­no­co­vaní orchideí a ich možných účinkoch. Zahĺbila sa do čítania. Prek­va­pilo ju to.


  - Čože? Hneď?


  Hneď? Už týždne tušila, že sa stane niečo také. Simon vo svojej knihe písal o istom druhu modrých orchideí, ktoré sa na­chá­dzajú v ju­ho­ame­ric­kých pra­le­soch, preto bude musieť ísť skôr, alebo neskôr na výskumnú cestu. Veronika však napriek tomu dúfala, že sa cesta odloží. Nevedela si vôbec pred­sta­viť život bez svojho šéfa. Bolo by možné, aby sa ráno pre­bu­dila a zistila, že nemôže pracovať po boku Simona? Sklonila hlavu. Zradná slza sa jej sko­tú­ľala po tvári. Rýchlo si ju utrela. Čože povedal Simon, kedy pôjdu? V utorok? Dnes je už štvrtok!


  Simon zložil. Veronika cítila, že by sa mala usmiať. Bolo jej to ne­prí­jemné, ale napriek jej pocitom sa jej to podarilo...


  Simon vstal. - Dalo sa to čakať - povedal - prišlo to trochu náhle, ale je to takto predsa lepšie. Nemám rád veľké plá­no­va­nie. Ale vy... čo bude s vami? Plat budete pri­ro­dzene dostávať, prípadne sa dočasne niekde za­mest­náte a ja budem preč iba tri mesiace.


  Tri mesiace! Celá večnosť! Čo všetko sa za ten čas môže stať... Dlhá plavba... pekné dievčatá, ženy...


  Ale Veronika sa ovládla.


  - To nebude problém! Určite si nájdem iné miesto! - usmiala sa. - Hlavne ak dostanem dobré hod­no­te­nie.


  Simon sa na ňu akosi zvláštne pozrel. - Pri­ro­dzene. Konečne, do­ko­na­lej­šiu sek­re­tárku, ako ste vy, si neviem ani pred­sta­viť!


  Veronika sa mi­mo­voľne chytila pí­sa­cieho stola. Pravdaže!


  Vedela, že toto je Simonov názor. Dokonalá sek­re­tárka! Ani si nevšímal, že je mladá, pekná, že má vlasy v od­tie­ňoch zlatého blond, že má oči ako ne­zá­budky a že na jej krásnu postavu sa hodia aké­koľ­vek šaty, ktoré si dokázala kúpiť aj pár libier. Pravdaže, dobre je padla poznámka, že je spokojný s jej prácou, ale načo je pochvala, keď Veronika nechce byť v jeho očiach ako stroj. Prečo nevidí, že aj ona je človek? Prečo nevidí, že je doňho zaľúbená?


  Alebo je to azda lepšie, že to nezbadal? Iste by bol v straš­ných roz­pa­koch, keby tušil pravdu. Divil by sa, ako sa to mohlo stať? Pochopil by to? Veronika sa nútene usmiala:


  - V Amerike si nájdete novú sek­re­tárku? - pýtala sa trpko.


  Simon sa usmial.


  - Kde? Na Matto Grosso? To určite! Vyhľadám najb­liž­šiu agentúru v pralese a poviem im svoje pod­mienky. Milá Veronika, čo si myslíte, kam idem? Tam nie sú také šikovné ženy, ktoré by boli ochotné pracovať ako vy! Budem to musieť zvládnuť sám ... hoci nerád. Nemôžem ani povedať, ako veľmi mi budete chýbať!


  Srdce Veroniky začalo prudko biť. Pravdaže! Bude mu chýbať spo­ľah­livá, rýchla práca... Nič viac!


  - Aj vy mne budete veľmi chýbať! - povedala a vyhla sa jeho pohľadu. Simon jej dal celkom nečakanú odpoveď:


  - Sa­moz­rejme, napadlo mi… nešli by ste so mnou?


  Veronika nechcela veriť svojim ušiam - Jaaa??? - udivene sa naňho pozrela. - Myslíte to vážne? - spýtala sa a naj­rad­šej by hneď priznala, že by s ním išla aj na kraj sveta.


  - Celkom vážne, hoci neviem, či viete, ako je to s ta­moj­šími pomermi? Bojím sa, že by sa vám zdal byť tamojší život príliš jed­no­du­chý ...


  Veronika sa srdečne ro­zo­smiala: - Takéto niečo by ma vôbec ne­zne­po­ko­jo­valo ...


  - Nemali by sme takú pracovňu ako tu, - po­kra­čo­val. - Budeme sa musieť uspo­ko­jiť s oby­čaj­ným bytom a keď pôjdeme do pralesa ...


  - Kedy od­chá­dzame?


  Simon sa zarazil.


  - Teda idete? - pozrel sa jej milo do očí.


  - Ak ma naozaj po­tre­bu­jete, bez prob­lé­mov!


  Veronika čakala so za­ta­je­ným dychom. Ak ju volá iba z chvíľ­ko­vého rozmaru, tu má prí­le­ži­tosť, aby to odvolal. Teraz ešte môže povedať: Nie, skutočne, žartoval som ...


  Práve naopak!


  - Pri­ro­dzene vás budem po­tre­bo­vať, - začal - budete mi skvelou po­moc­níč­kou, iba sa o vás obávam. Neviem, či konám správne, ak vás vezmem na túto ne­bez­pečnú cestu? Čo povedia vaši rodičia, alebo príbuzní?


  - Veď viete, že som sirota, - po­náh­ľala sa ho prerušiť. - Opat­rov­níka nemám ... Som dvad­saťš­ty­ri­ročná, môžem si robiť, čo chcem!


  - Môžete sa zbaliť do budúceho týždňa?


  Veronika sa usmiala: - Ak treba, môžem ísť aj zajtra!


  - Výborne! Naozaj sa teším, že idete! - pozrel sa na hodinky. - Nebudem klamať, táto správa ma vyviedla z rov­no­váhy. Už sa ne­do­ká­žem ani sú­stre­diť na prácu. Myslím, že bude lepšie, ak pôjdem vybaviť cestovné pasy a lístky na loď. Musíme sa postarať aj o nejaké obleky…. Tak mi napadlo... aj vy asi budete po­tre­bo­vať nejaké šaty. Pozrite sa Veronika, dám vám zvlášť na tento účel, 20 libier…


  - Nie., prosím vás, nie… nevezmem ich, mám dosť peňazí!


  - Dosť, ne­ho­vorte! V dnešných ťažkých časoch ...


  Veronika sa zapýrila.


  - Mám toľko, aby som si mohla kúpiť potrebné veci.


  Simon už mal v rukách šekovú knižku. - Slečna Veronika Ames, - povedal roz­pa­čito, keď vyplnil šek, - 20 libier…


  - Aspoň mi to potom strhnite z platu, - prosila Veronika.


  - Dobre, dobre, uvidíme ... Nech sa páči. Hneď si môžete v banke vybrať a ísť si všetko potrebné zakúpiť. V utorok od­chá­dzame z Li­ver­po­olu na parníku „Oronades!“ Ces­to­vali ste už po mori?


  - Nie, nikdy!


  - Myslím, že sa budete dobre zabávať, - usmieval sa Simon - Iste na­tra­fíte na veselú spo­loč­nosť ... Bude tam aj niekoľko pekných mužov, ktorí vás odo mňa odlákajú a nakoniec môžem ísť na Matto Grosso bez sek­re­tárky. Myslím, že na takejto plavbe sa ľudia ľahko zamilujú.


  Ve­ro­ni­kino srdce prudko začalo biť. Nie ... Simon je slepý! Nevie, že ju iní muži vôbec ne­zau­jí­majú!


  - Ne­mys­lite si, že počas celej plavby musíte byť pri mne - po­kra­čo­val Simon. - Počas plavby nemám v úmysle pracovať, môžete sa smelo zabávať.


  - Určite sa budem cítiť dobre, - povedala Veronika bez pre­sved­če­nia. - A teraz, ak ma ne­pot­re­bu­jete...


II. Kapitola

V to do­po­lud­nie bola Veronika veľmi vzrušená. Z banky išla rovno k Sarah Greene, ktorá pra­co­vala v dámskom oddelení ob­chod­ného domu „Knightsb­ridge.“ Stručne jej roz­po­ve­dala čo sa deje a že môže minúť iba dvadsať libier, ostatné zverila Sarah.

Budeš po­tre­bo­vať aj niekoľko ve­čer­ných šiat, - povedala jej Sarah, keď už po­vy­be­rali po­treb­nej­šie veci - hlavne ak ces­tu­jete s luxusným parníkom.

- Ces­tu­jeme „Oronadou“... Myslím, že prvou triedou.

- Ako je ti dobre! A kto je ten muž, s ktorým ideš?

- Simon Lane, známy prí­ro­do­ve­dec. Píše prácu o istom druhu kvetov a chce si pre­štu­do­vať aj modré orchidey.

- Znie to trochu nudne. Ja by som radšej išla s dob­ro­druž­nej­šou osobou. Povedz mi, aký starý je ten tvoj vedec?

- Má okolo šty­rid­siatky, - odsekla Veronika a rýchlo začala roz­prá­vať o ve­čer­ných šatách. - Povedz mi Sarah, sú drahé? - pýtala sa. Nechcela roz­prá­vať o Simonovi. Vedela, že Sarah je milé dievča, len je veľmi zvedavé.

Simon bol zatiaľ v lodnej spo­loč­nosti. Nechal obsadiť dve kajuty a zariadil všetko, iba cestovné pasy im chýbali. Za­ob­sta­ra­nie týchto nechal na od­po­lud­nie. Platnosť svojho musel dať iba predĺžiť a Ve­ro­ni­kin môže dostať za dva-tri dni.

K večeru unavený prišiel do klubu.

- Dobrý večer, Simon, počul som, že sa chystáš do pralesa? - pribehol k nemu Fenwick Bruce.

- Áno, budúci týždeň od­chá­dzam! Odkiaľ vieš, že idem?

- Na poludnie som sa stretol s Bradym. Ak si dobre pamätám, hovoril, že ideš do Južnej Ameriky.

- Áno, do južnej časti Brazílie, do oblasti Matto Grosso!

Fenwick skrivil ústa: - Nič extra!

- Aj ja si to myslím, ale nezáleží mi na tom!

- Tak je všetko v poriadku. Ja radšej ostanem doma v Londýne. Tu mám pohodlnú kúpeľňu, riadne pri­pra­vený obed, večeru! Toto všetko ti bude chýbať, kamarát.

Simon sa usmieval. Jeho zau­jí­mala práve tá ťažia časť cesty.

- A čo bude s tvojou peknou sek­re­tár­kou? - roz­prá­val Fenwick ďalej. - Ak ju pre­pus­tíš, ja ju veľmi vďačne prijmem.

- Veronika ide so mnou! - od­po­ve­dal Simon bez po­doz­re­nia.

- Čože? - Bruce naňho vy­treš­til oči. Simon sa za­ču­do­vane pozrel do jeho prek­va­pe­nej tváre. Fenwick sa nútene usmial: - Tak mám smolu! Znovu som zmeškal… Darmo, si pre­fí­kaný starý lišiak!

Simon sa sotva ovládal.

- Čo tým chceš povedať?

Fenwick sa uš­ti­pačne usmieval: -S takým pekným diev­ča­ťom sám v pralese. Vieš, starý môj, doteraz som si myslel, že ne­ro­zu­mieš ženám, ale teraz si myslím niečo úplne iné. Tichá voda... hm! eh! Fenwick pohodil rukou a vzal do ruky svoj pohár - Na vaše zdravie!

Simon od hnevu očer­ve­nel. Vedel, že sa mu krv nahrnula do tváre a to ho ešte viac na­hne­valo. Odvrátil sa a potešil sa, keď pred sebou videl ísť známeho. Aspoň sa zbaví Fenwicka.

- Ale mýlil sa. Fenwick už kýval spo­loč­nému známemu a hlasne vo vítal: - Počul si? Tento starý lišiak píše o or­chi­de­ách a hovorí, že ide do pralesov na výskum! Ale ja ti niečo pre­zra­dím...

Simon to už ďalej ne­vy­dr­žal. Opustil klub a na ulici sa uľahčene nadýchal čerstvého vzduchu. Po­tla­čo­vaný hnev ho ne­opus­til. Bez cieľa blúdil ulicami a nakoniec sa rozhodol, že sa pôjde na­ve­če­rať do Ma­yr­fai­ro­vej jedálne.

Akonáhle zabočil za roh Berkeley Streetu, jeho pohľad sa zastavil na dverách istej ces­tov­nej kan­ce­lá­rie. Zastal pred osvet­le­ným výkladom.

“Plavba po mori! Kto sa neplavil po mori, ten naozaj nevie, čo je krásny ro­man­tický život.“

Čítal veľký nápis na plagáte.





Na čelo mu vystúpil pot. Keby len ne­pri­šiel! Všetkému je na vine iba ten podliak Fenwick. Keby sa s ním ne­stre­tol a ne­po­čú­val jeho táraniny. ..

- Koho prosím hľadáte? - Pred ním zastala Ve­ro­ni­kina domáca.




- Simon Lane. Ona vie, kto som!

